Oké.
Gyönyörű napunk van, szóval ma kötni fogok.
Azt hiszem, eleget sírtam már. Mindennap sírtam.
Mindennap sírtam az elmúlt…
öt hétben.
Hol többet, hol kevesebbet.
Nem tudom szavakba önteni azt,
amit most érzek.
De remélem, hogy bármilyen döntés is születik az ügyben,
képes leszek megbékélni vele,
és tovább tudok majd lépni, hogy végre azt csinálhassam, amit szeretnék.
Jó lenne újra normális életet élni,
és soha többé nem beszélni erről.
Utálok erről beszélni.
A SEVILLAI RAGADOZÓ
HARMADIK RÉSZ: A TÁRGYALÁS
SEVILLA SPANYOLORSZÁG
2019. MÁRCIUS 12.
És most az Egyesült Államok nagykövetségének felhívásáról.
Az USA egy sevillai szexuális bűnözőre figyelmeztet.
A nagykövetség fokozott óvatosságra inti az utazókat.
Azt javasolják, ne érintkezzenek az illetővel…
Amerikában figyelmeztetést adtak ki egy sevillai idegenvezető miatt.
A nagykövetség megerősítette,
hogy valóban figyelmeztetik az amerikai állampolgárokat
az állítólagos szexuális visszaélésekre.
A sevillai utazási iroda tulajdonosának minden elérhetősége nyilvános.
A cég honlapján a teljes neve is szerepel.
PÁR NAPPAL KORÁBBAN
Épp azon dolgoztam, hogy minél több emberhez eljusson az üzenetem,
amikor belefutottam Facebookon egy új cégbe.
TÖBB MINT UTAZÁS
A marketingje olyan volt, mint a Discover Excursionsé,
és a munkatársak között is voltak régi Discover Excursions-alkalmazottak.
Szóval benne volt a pakliban, hogy ez Manuel cége.
Gondoltam: „Van pofája új irodát nyitni? Egy ugyanolyat?”
Elmentem a nagykövetségre,
és szóltam, hogy tartsák szemmel azt a céget,
mert úgy tűnik, Manuel új bizniszbe fogott.
Aztán figyelmeztetést adtak ki a lányoknak Manuellel kapcsolatban.
FIGYELMEZTETÉS
SEVILLA, SPANYOLORSZÁG
MANUEL BLANCO VELA SZEMÉLYE ELLEN
Huszonkét éve vagyok a szakmában, de még sosem hallottam olyanról,
hogy egy ország ilyen figyelmeztetést adott volna ki.
AZ USA SZEXUÁLIS BŰNÖZŐRE FIGYELMEZTET
EGY IDEGENVEZETŐT NEMI ERŐSZAKKAL VÁDOLNAK
SZEXUÁLIS RAGADOZÓRA FIGYELMEZTETIK A DIÁKOKAT
NEMI ERŐSZAK – SEVILLAI RIASZTÁS
A pontos szövegre már nem emlékszem,
de nekünk, amerikaiaknak adtak ki figyelmeztetést.
A SPANYOLORSZÁGBAN TANULÓ AMERIKAI DIÁKOK
FOKOZOTTAN FIGYELJENEK, HA ALKOHOLT FOGYASZTANAK,
KÜLÖNÖSEN OLYAT, AMIT NEM ŐK KÉRTEK VAGY TÖLTÖTTEK KI
Hogy miért így járt el az USA? Mert a nyomozás bonyolult volt.
És az események külföldön történtek.
DIÁKLÁNYOK MEGERŐSZAKOLÁSA ÜGYÉBEN NYOMOZNAK
Spanyolország nem rendelkezett olyan bizonyítékokkal,
amelyek alátámaszthatták volna az évekkel korábban megfogalmazott vádakat.
Emiatt Manuel Blanco továbbra is szabadon tevékenykedhetett.
Nem mondanám, hogy féltem.
Igazából egész idő alatt nem féltem.
Inkább dühös voltam.
Akkor ijedtem meg, amikor megtudtam,
hogy le kell írnom a vallomásomat.
A nagykövetségen próbáltak ugyan segíteni,
de hangsúlyozták, hogy az ő kezük is meg van kötve.
És még ők sem találkoztak ilyen esettel. Kérdeztük, hogy akkor hogyan tovább.
Nem tudtuk, mit tegyünk.
Hogy nemi erőszak miatt hogyan indítsunk külföldön eljárást, és kivel beszéljünk.
Rengeteg lány fordult hozzám, én pedig összegyűjtöttem a vallomásaikat,
hogy azokat továbbíthassuk az ügyészségnek.
ÚJ E-MAIL
Kértem a lányokat, hogy írják le a történetüket,
válaszoljanak a kérdésekre, menjenek be a követségre,
tájékozódjanak, majd továbbítsák az infókat.
Aztán beszereztem a nyomtatványt, amit aláírattam mindenkivel.
Csakhogy közölték, hogy ezt spanyolul kéne benyújtani.
Gondoltam: „Anyátokat!” Oké.
Felhívtam az én pöttöm, kubai nagyimat,
hogy fordítsa le ennek a szörnyetegnek a rémtetteit.
Mondom: „Szuper! Kösz a segítséget.”
Ez hónapokig tartott.
A követség támogatott, de igazából mindent én csináltam.
PORTUGÁLIA
LOS ANGELES, KALIFORNIA
Örültem, hogy más túlélők is vannak,
és hogy valaki végre tesz is valamit.
Gondoltam, ennyi embert nem ignorálhatnak.
Ha ennyi bizonyíték van,
a rendőrség sem söpri majd félre az ügyet.
De…
amikor egy ilyen esettel nem foglalkoznak,
az olyan, mintha azt mondanák, nem vagy elég fontos.
Nem fair, ami velem történt.
És rossz érzés visszagondolni a 19 éves önmagamra.
Nem ezt érdemeltem. Egy ártatlan kislány voltam.
Hola!
Azt hittem, meg fogok halni.
Manu elhívta a baráti körünket bulizni.
Mondta, hogy meghív egy italra, amit elfogadtam.
Megittam az italt, és…
egyből utána borzalmas rosszullét fogott el.
Görnyedten feküdtem a földön, és megállás nélkül hánytam.
Egyszerűen nem voltam ura a testemnek.
Összeestem, és mozdulni sem bírtam.
Konkrétan nem láttam semmit.
Rettegtem. Azt hittem, megvakulok.
Azt gondoltam, így fogok meghalni.
Ott, abban a mosdóban.
Manu mondta a barátnőimnek, hogy ők bulizzanak csak.
Majd ő vigyáz rám és hazavisz, ne aggódjanak, nem lesz semmi bajom.
Egyre csak erősködött,
szinte követelte, hogy hagyjanak ott vele.
Végtelenül hálás vagyok a barátnőimnek, hogy akkor észnél voltak.
Azt mondták, nem hagynak magamra, együtt maradunk.
Hála az égnek! Szerencsém volt, hogy meg tudtak védeni.
Akkor még azt hittem, a pultos vagy egy idegen tett drogot az italomba.
Álmomban nem gondoltam volna, hogy Manu volt az.
Csak évekkel később láttam meg azt a weboldalt,
amit talán Gabrielle készített.
KERESÉS: GABRIELLE VEGA
FIATAL NŐT ERŐSZAKOLT MEG AZ IDEGENVEZETŐ
ZÁRVA
Elolvastam a sztorit, és összeállt a kép. Minden világos lett.
SZIA! ZORA MIHALEY VAGYOK. INFORMÁCIÓM VAN MANURÓL.
Írtam Gabrielle-nek, hogy bármit megteszek, hogy ezt az embert lecsukják,
mert ez egy aljas bűnöző.
Aztán visszamentem Portugáliába.
LAGOS PORTUGÁLIA
2021. JÚLIUS 17.
Az ott-tartózkodásom alatt feljelentettem Manut, amiért bedrogozott.
Ez a rendőrségi feljelentés.
RENDŐRSÉG
A SÉRTETT A BEJELENTŐ
GYANÚSÍTOTT MANUEL BLANCO VELA
SZEXUÁLIS BŰNCSELEKMÉNYEK
Végül azt a választ kaptam,
hogy bizonyítékok hiányában
a büntetőeljárási törvény 277. cikkének második pontja alapján
a nyomozást megszüntették.
Ettől nyilván úgy éreztem, hogy semmibe vesznek.
ZSÁKUTCA
Tisztában voltam vele, hogy minden rajtam múlik.
Ha valami történik velem, az egész ügynek annyi.
Gabrielle csak 19 éves volt, vagyis már talán 21,
amikor le akarta buktatni ezt az embert.
És az összes lány rá bízta magát.
Számomra ez volt nehéz.
Hogy a lányok Gabrielle-től várták, hogy igazságot szolgáltasson.
Őszintén szólva én erről sosem akartam beszélni.
Sem a családomnak, sem a barátaimnak nem nyíltam meg, egészen addig,
míg fel nem merült a tárgyalás és a jogi képviselet lehetősége.
De túl nagy volt a tét, és le kellett leplezni ezt a szörnyeteget.
Szóval úgy éreztem, ez egy nagy lehetőség.
Szerintem a legtöbben azt hitték, hogy idővel majd feladom.
De rendkívül makacs vagyok.
Gabrielle egy személyben volt a terapeutánk,
a titkárunk és a jogi képviselőnk.
Rengeteg szerepben akart helyt állni,
miközben a saját traumáit is próbálta feldolgozni.
Láttátok azt a mappát?
Én göngyölítettem fel az ügyet.
Kidolgoztam a belemet. Gondoltam: „Itt van minden, csukjátok le végre!”
MADRID SPANYOLORSZÁG
Gabrielle Vega engem keresett fel Spanyolországban,
és elmondta, mi történt.
Egy percig sem kételkedtem abban, hogy igazat mond.
Elmagyaráztam az eljárás menetét, a főbb lépéseket,
és hogy mennyire összetett az ügy,
mivel bizonyos dolgok nem Spanyolország területén,
sőt, még csak nem is az Európai Unión belül történtek.
További kihívást jelentett a tanúk elérése
és az események rekonstruálása is.
Az ügyben 2018-ban tettek feljelentést,
és azóta hét év telt el.
Érthetetlen, miért kellett ennyit várni a tárgyalásra.
Minden világos volt. A nyomozati anyag rendelkezésre állt.
Nem tudom, mire vártak.
KÉT HÉTTEL A TÁRGYALÁS ELŐTT
Mi jár a fejedben? Hány nap múlva is lesz a tárgyalás?
- Tizenhárom. - Milyen nap van ma?
- Még 13 nap? - Azt hiszem. Talán kevesebb.
És hogy érzed?
Sehogy. Próbálok nem gondolni rá.
A legjobb, ha nem gondolok rá egyáltalán. De amúgy nem tudom.
Mit gondolsz, vissza tudnál menni Spanyolországba?
Nem tudom. Erős késztetést érzek arra, hogy ott legyek a tárgyaláson.
- Megértem. - Mert ha nem mi nyernénk…
biztos magamat okolnám, mondván, hogy nem voltam ott.
De valószínűleg idegösszeomlást kapnék.
- Igen. - Ha visszamennék.
De most nem akarok ezzel foglalkozni.
Még ha az ország másik felén lenne,
akkor sem szívesen mennék Spanyolországba.
Ha lecsukják, az egy más helyzet.
De ha nem, akkor inkább soha többé nem megyek oda.
Szerintem meg fogsz könnyebbülni, ha vége lesz.
- Igen. - Mert mindent megtettél.
Amit csak tudtál.
- Nem tudom, mit tehettem volna még. - Hidd el, hogy semmit!
- Semmit. - Hát, nem tudom.
MADRID SPANYOLORSZÁG
2025. JANUÁR 27.
Ma kezdődik a tárgyalás a sevillai idegenvezető ügyében,
akit több amerikai diák megerőszakolásával vádolnak.
A férfi mindig ugyanazzal a módszerrel használta ki a vele utazó lányokat.
A nyomozók szerint
a férfi egy szexuális ragadozó,
aki valószínűleg több fiatal nőt is bántalmazott.
A vádlott egy sevillai utazási iroda tulajdonosa és idegenvezetője volt.
A férfi esernyője mögé rejtőzve sétált be ma reggel a bíróságra.
Egy ilyen ügy végén mindig ott van az emberben a bizonytalanság,
hogy a bíróság vajon miként értékeli majd a bizonyítékokat.
Valahol nyilván kíváncsi voltam a tárgyalásra. Hogy ne lettem volna?
De végül úgy döntöttünk, nem nézzük végig.
Túlságosan megviselt volna.
Jó reggelt! A tárgyalást ezennel megnyitom.
Kérem, ismertessék a tényállást!
Gabrielle mellett két másik áldozatot is képviseltem,
és az ő nevükben is eljártam.
2017. MÁJUS
LAGOS, PORTUGÁLIA SZEXUÁLIS ZAKLATÁS
Szeméremsértés, szexuális kényszerítés és zaklatás miatt emeltünk vádat.
Kérdeztem a lányokat, hogy ki hajlandó jogi lépéseket tenni.
Ezt végül rajtam kívül csak Hayley és Carly vállalta.
Amanda Gormsen is az áldozatok egyike volt.
Az ő ügyében is szerettünk volna eljárni.
Csakhogy a bíróság egy perbeli meghatalmazás benyújtását kérte.
MEZTELEN
RÉMISZTŐ KÖZÖSÜLÉS
A tárgyalás előtt
Amanda Gormsen jogi képviselője felülvizsgálati kérelmet terjesztett elő.
Tekintettel arra, hogy a tárgyalás a mai napon kezdetét vette,
a bíróság a kérelmet elutasító végzést már meghozta,
amiről ezúton tájékoztatom a feleket.
A jogorvoslati kérelmünket a bíróság elutasította.
Ha annak helyt adnak, az a tárgyalás felfüggesztésével
és az ügy elhúzódásával járt volna.
Szerintem ez több rendszer együttes kudarca.
Még ha az ember meg is próbál tenni valamit,
valójában nem igazán juthat előre,
nem számíthat eredményre, méltó lezárásra,
mert minden folyamat zavaros, lassú
és átláthatatlan.
Így még ha valaki bele is vág,
egy idő után rájön, hogy ez gyakorlatilag egy szélmalomharc.
A bűncselekmény gyanúja nem szűnik meg amiatt,
hogy a bíróság nem ismeri el a magánvádlót az eljárásban.
A cselekmény jogi relevanciája fennáll,
és a jogorvoslat lehetősége továbbra is adott.
Kicsit csalódott vagyok,
és elég ideges is, mert itt volt ez a sok lány, és a végére csak…
hárman maradtunk.
A legelső két lány meg én.
Pedig eleinte rengetegen ki akartak állni.
Kérem a vádlottat, hogy amennyiben kíván vallomást tenni,
üljön az első sorba,
és húzza közelebb a mikrofont!
Ott ült ez az ember,
aki játszi könnyedséggel követett el bűncselekményeket.
Többszörös nemi erőszak már előfordult Spanyolországban.
De akkor is legfeljebb négy-öt sértett volt.
Ami nyilván eleve sok.
De az egészen elképesztő, hogy ebben az ügyben ennyi áldozat volt.
Vádlottként nem köteles a bűnösségét beismerni
vagy önmagára terhelő vallomást tenni, és a vallomástételt is megtagadhatja.
Engem őszintén meglepne, ha Manuel Blancót elítélnék,
mivel az ügyben lényegében két ellentétes vallomás áll
egymással szemben.
Kíván válaszolni az ügyész, a magánvádló és a védelem által feltett kérdésekre?
Készséggel válaszolok az ügyészség, a védelem,
és a tisztelt bíróság kérdéseire.
Tehát a magánvádló kérdéseire nem kíván válaszolni.
Nem.
Ez várható volt.
A vádlott általában nem válaszol az ellenérdekű fél kérdéseire.
Szerinted mit mond majd Manuel?
Nem tudom. Szerintem semmi eget rengetőt.
De fogalmam sincs.
Nyilván mindent tagad majd, és azt mondja, nem is ismer, passz.
Amúgy meg mondjon, amit akar! Nem érdekel.
A védelem következik.
Köszönöm, bírónő.
Manuel!
A november 2-i marokkói utazáson
létesített bármiféle kapcsolatot Gabrielle Vegával?
- Nem, semmilyet. - Elmondaná, mi történt abban a szobában?
Emlékszem, hogy bementem a három lányhoz.
A fenti bárban láttam meg őket.
A felső szinten volt egy bár.
Onnan a szobájukba mentünk, és talán pezsgőt rendeltünk.
Ittam velük egy pohárral, és egy óra múlva elmentem.
Ennyi történt.
Egyik lánnyal sem létesített szexuális kapcsolatot?
Nem, dehogy.
Nincs több kérdésem, bírónő.
Ez az ember mindent tagadott.
Pont úgy, ahogy a tárgyalás előtt is.
Köszönöm. Az ügyészségé a szó.
Jó napot!
A Gabrielle-lel kapcsolatos tényállás vonatkozásában
amellett, hogy tagadta a történteket,
azt is állította, hogy a sértettnek sem az arcára, sem a nevére nem emlékszik.
Fenntartja ezt a kijelentését?
Az interneten olvastam először a történtekről, még kétezertizen…
Most nem a történtekről kérdezem,
hanem arról, amit mondott, hogy nem emlékszik Gabrielle-re,
és a közösségi médiából értesült az esetről.
Tehát sosem találkozott vele?
De igen, egy utazáson.
Tehát találkoztak.
Igen, valószínűleg találkoztunk,
de már nem emlékeztem rá, amikor láttam őt abban a műsorban.
Pontosan tudom, kikkel volt kapcsolatom,
de a hölggyel biztosan nem.
Végtelenül magabiztos volt, már-már arrogáns.
Mintha nem tett volna semmit.
Ami nem igaz, hisz nagyon is tett.
Rengetegen utaznak velünk.
Nem emlékszem mindenkire, akivel találkozom.
Akkoriban, vagyis 2013-ban
ön volt a Voodoo Travel ügyvezetője?
A Voodoo Travel a cég hivatalos számviteli és adózási neve volt.
A Discover Excursions pedig a kereskedelmi márkaneve.
Gyakornokként kezdett a cégnél?
Igen. Ha jól emlékszem, 2010-ben vettek fel gyakornoknak.
Aztán alkalmazott lettem, majd ügyvezető.
Végül eladták nekem a céget.
Frissítettük a honlapot, mindent. Átalakítottuk az irodát is.
A cég csődközeli állapotban volt, egyáltalán nem ment.
Manuel lendítette fel az üzletet azzal,
hogy reklámokkal árasztotta el az egyetemeket.
Bejárta Spanyolországot, sőt, egész Európát.
Plakátolt, szórólapozott,
reklámozta magát, és rendkívül kedvező árakat kínált annak érdekében,
hogy az egyetemek vele szerződjenek.
2018-ban, amikor az eset történt, a cégnek különösen jó éve volt.
De a lányok tévés szereplése miatt végül be kellett zárnunk.
Volt valamilyen különleges kapcsolata azokkal az ügyfelekkel,
akiket a szobájába invitált?
Vagy ez hogy működött?
Amíg a cégnél dolgoztam, előfordult,
hogy néhány hölggyel intim kapcsolatba kerültem,
de ez mindig beleegyezésen alapult.
Azt is állította, hogy az ügyfelei gyakran az ön lakásában töltötték az éjszakát,
de semmi sem történt.
Nem, ügyfelek sosem jártak nálam. Amúgy nekem is van magánéletem.
Vagy nem lehet kapcsolatom másokkal? Csak kérdezem.
Ez nem érdemi kérdés. Ügyésznő, kérem, folytassa!
Nincs több kérdésem, bírónő.
Visszaülhet a helyére.
Köszönöm.
Nem is tudom. Fura.
Éveken át dolgoztam ezen az ügyön, és azt láttam…
hogy ő meg ott ült 15 percig,
majdhogynem nevetgélt, többször is ellentmondott önmagának,
hazudozott, és azt mondta, sosem találkoztunk.
Nekem meg majdnem tönkrement miatta az életem.
Manuel Blanco végig következetesen kitartott amellett,
hogy ártatlan, és nem követett el bűncselekményt.
Sajnos ha tetszik, ha nem, megilleti a jog, hogy hazudjon.
Ott jön.
Ott van.
Manuel, mit gondolsz, börtönbe kerülsz?
- Most nevetsz? - Nem.
- Mit üzensz az áldozatoknak? - Semmit.
Miért?
Szerinted hogy lehet, hogy a vallomások ennyire hasonlóak?
Ne érj hozzám!
- Most már elég. - Csak beszélgetni szeretnék.
Ha a lányok nem ismerik egymást, hogy egyezhet a vallomásuk?
A TÁRGYALÁS MÁSODIK NAPJA
Itt még sötét van, reggel 7:10.
Nagy nap ez a mai.
Éveken át küzdöttem ezért.
Hogy végre felelősségre vonják. Hogy elmondhassam, mi történt velem.
És…
hogy visszakapjam az életemet.
Szóval meglátjuk, mi lesz.
LÁTOGATÓ
Gabrielle vallomása sziklaszilárd és következetes.
De nem jön el Spanyolországba tanúskodni. Videohívásban tesz vallomást.
Én a személyes meghallgatás híve vagyok. De itt volt egy probléma.
Mégpedig hogy szembe kellett nézni az elkövetővel.
Gabrielle-t már Manuel jelenlétének gondolata is félelemmel töltötte el.
Félt, hogy összefut vele a folyosón vagy máshol.
Jó reggelt az Egyesült Államokban! Itt a Nemzeti Törvényszék.
A bírónő szeretné, ha bemutatkozna a teljes nevén.
Gabrielle Nicole Vega.
Ha a sértett annyira hiteles és következetes lesz,
mint amilyen a televízióban is volt, a vádlottat könnyen elítélhetik.
De ha nem, sokkal nehezebb lesz.
- Esküszik, hogy az igazat mondja? - Igen.
Először kérem, válaszoljon az ügyészség kérdéseire!
Köszönöm, bírónő.
Elmondaná a bíróságnak,
mire emlékszik a 2013. november 2-i éjszakával kapcsolatban?
Igen. Valamikor elnyomott az álom.
Nem tudom, mennyit aludtam, de egyszer csak felébredtem.
Egyedül voltam a szobában, és nem tudtam, mi történik.
De ki kellett mennem a mosdóba.
Amikor kinyitottam az ajtót,
láttam, hogy Nicole, Ashley és Manuel együtt zuhanyoznak.
Gyorsan becsuktam az ajtót.
Ezután mindhárman kijöttek a fürdőből.
Én pedig bementem vécézni.
Ráültem a vécére.
A vécén ülve az ajtó felé fordultam.
De nem zárkóztam be.
És…
ezután…
csak arra emlékszem, hogy Manuel bejött.
És csak annyi maradt meg,
hogy orális szexre kényszerített.
Aztán ellökte a fejem, és elestem.
Ennyire emlékszem, illetve arra, hogy másnap felébredek.
Gabrielle mindvégig következetes volt, mindig ugyanúgy mesélte el a történetet.
Érzett bármilyen fizikai fájdalmat, kellemetlenséget,
amikor felébredt?
Igen, amikor másnap reggel felébredtem,
fájt a hasam, az alhasam.
És a végbelem tájékán is hasogató érzést tapasztaltam.
Ezen kívül zúzódások voltak a térdemen.
Amikor az ügyész azt kérdezte, hol érzett fájdalmat,
és ön a végbelét,
illetve az alhasát említette, utóbbi esetben a nemi szervére gondolt?
Igen.
Meggyőző és megindító volt a vallomása, hisz újra át kellett élnie a történteket.
Gabrielle világosan és precízen tájékoztatta a bíróságot,
és nem csak az eset részleteit illetően.
Látszott, milyen traumát okozott neki az ügy és maga a vallomástétel is.
A szó a védelemé.
Amikor visszatért Spanyolországba, kivizsgáltatta a sérüléseit?
Nem, nem mentem orvoshoz, de beszéltem…
Őszintén szólva nem beszéltem a nyelvet.
Nem tudtam spanyolul elmondani, hogy megerőszakoltak.
Ezért nem mentem el.
Nincs több kérdésem.
Jó napot, Gabrielle!
Hogy érzi? Hatással volt ez az eset a férfiakkal való kapcsolatára?
Igen, abszolút.
Nem igazán tudok intim kapcsolatba kerülni a férfiakkal.
Azóta nem is volt komoly kapcsolatom.
És ez egyértelműen a történteknek köszönhető.
Nagyon köszönöm.
Nincs több kérdésem.
Most a jövőről kérdeznélek.
Mi az álmod?
Hogy mi az álmom?
Igazából mindennél jobban vágyom arra…
hogy hétköznapi életem legyen.
Nem is tudom. A tárgyalás után veszek egy kutyát.
Egy kölyökkutyát.
Lehet, hogy hülyeség, de…
vágyódom a vidéki életre, a szabad levegőre.
Hogy együtt legyek a kutyámmal, a barátaimmal, és mindent lefotózzak.
Szeretnék sokat festeni, és azt csinálni, amihez épp kedvem van.
Ami a hosszabb távú terveimet illeti,
szeretném, ha rám találna a szerelem,
és idővel lenne egy kisbabám is.
Úgy érzem, most már…
megnyugodhatok, mert mindent megtettem azért,
hogy a világ valamivel biztonságosabb legyen.
Ma születik döntés a sevillai idegenvezető ügyében,
akit amerikai diákok szexuális bántalmazásával vádolnak.
Összesen két tanú van.
A két lány, akik Gabrielle Vegával
és Manuel Blancóval voltak egy szobában Marokkóban.
BEKAPCSOLVA
NEMZETI TÖRVÉNYSZÉK
Ashley készen áll.
Rendben.
Elsőként az ügyészségé a szó.
Jó napot!
Köszönöm a szót, bírónő.
Ön most arról az éjszakáról fog tanúvallomást tenni,
amikor Tangerben ön és Gabrielle Vega ugyanabban a hotelszobában tartózkodtak.
Így van.
És Nicole is önökkel volt.
- Így van. - Igen.
A két tanúvallomás kulcsfontosságú lehet, és akár ezeken múlhat,
hogy Manuel Blancót elítélik vagy felmentik.
Hárman voltunk egy szobában.
A lányokkal még a hazautazásunk hetén összefutottunk.
2013. NOVEMBER
Elkezdtem kérdezgetni őket, hogy mire emlékeznek arról az estéről.
Mondtam, hogy fogalmam sincs, mi történt azután, hogy Manuel bejött a szobánkba.
De mielőtt még folytathattam volna,
Nicole kijelentette, hogy ő nem emlékszik semmire.
Ezután…
Ashley-hez fordultam.
Tudtam, hogy Manu utánam jött a mosdóba.
Ashley mondta is, hogy kábé félórát volt ott.
Kiböktem, hogy szerintem megerőszakolt.
Erre…
néma csend lett.
Szerintem akkor esett le nekik…
hogy mi történt.
Aztán többé nem beszéltünk erről.
Soha.
Mi történt aznap éjjel?
Emlékszem, Marokkóban voltunk,
és aznap a hotelben maradtunk.
Az utazási iroda vezetője, Manuel feljött a szobánkba,
és rendelt egy üveg pezsgőt.
Megittuk a pezsgőt, és beszélgettünk Manuellel.
Megerősítik, hogy aznap este
valamilyen szexuális jellegű játékot is játszottak a vádlottal?
Igen, de már nem tudom, hogy mit.
Csak arra emlékszem, hogy mindhármunkkal flörtölt,
és mindenfélét kérdezett.
De már nem tudom, hogy pontosan mi történt.
Gabby elég dühös volt ránk,
mert láthatóan érdeklődött Manuel iránt.
Aztán Nicole-lal aludni mentünk,
de arra még emlékszem, hogy Gabby a fürdőben volt Manuellel.
Tehát Manuel és Gabrielle együtt voltak a fürdőben.
Látta őket együtt bemenni?
Úgy rémlik, hogy láttam őket együtt bemenni.
Emlékeznek arra, hogy Ashley-vel és Manuellel együtt voltak a fürdőben,
és Gabrielle benyitott?
Nem, én erre nem emlékszem.
Ilyesmire én sem emlékszem.
A védelemé a szó.
Láttak másnap zúzódásokat Gabrielle térdén?
Nem emlékszem.
Nem.
Mikor értesültek arról, hogy Gabrielle-t saját bevallása szerint megerőszakolták?
Én csak évekkel később értesültem róla.
Én a The Today Show-ból tudtam meg, évekkel később.
- Nincs több kérdésem, bírónő. - Rendben, köszönöm.
A tanúk meghallgatása lezárult, bonthatjuk a kapcsolatot.
A bíróság visszavonul. Elmehetnek.
A tanúvallomások
részben ellentmondtak a Gabrielle Vega által leírt eseményeknek.
Ezek a beszámolók szemben álltak Gabrielle vallomásával,
ugyanakkor a lányok vallomását sem erősíthette meg senki.
Ha a bíróság figyelembe veszi ezeket a tanúvallomásokat,
az akár a vádlott számára kedvező ítéletet is eredményezhet.
Vérlázító lenne, ha ez az ember, hogy úgy mondjam, megúszná szárazon.
2025. JANUÁR 30.
Tegnap volt a tárgyalás, és…
sokat gondolkoztam azon, amit Ashley mondott.
Valahogy annyira dühösnek tűnt.
Nyilván nem hiszi el, hogy megerőszakoltak.
Évekig szenvedtem.
Konkrétan 11 éven át szenvedtem a történtek miatt.
Ő meg ezek után képes ilyet benyögni,
hogy érdeklődtem Manuel iránt.
Na és?
A beleegyezés fogalma
teljesen egyértelmű.
Totálisan…
zavart voltam.
Lábra sem bírtam állni.
És megtámadtak.
Hol van itt a beleegyezés?
A tanúvallomások után
tájékoztattam Gabrielle-t.
Megírtam, hogy mi volt a tárgyaláson, hogy mik a benyomásaim,
és azt, hogy már csak az ítéletet várjuk,
de nincs kétségem afelől, hogy Manuelt elítélik.
Azt is megemlítettem, hogy ha Manuel Blancót felmentik,
rögtön fellebbezünk, ha beleegyezik.
Nem akarok fellebbezni.
Bárhogy is alakul, én ezt…
nem bírom tovább.
Mármint bírom, bírnám,
képes lennék rá, de elég volt.
A lelkem mélyén tudom, hogy ő lesz az, aki megállítja ezt az alakot.
Az az ember bánni fogja, hogy valaha is találkozott Gabbyvel.
Szerintem már most is bánja.
De ha a dolgok esetleg rosszul is alakulnak,
rengetegen látják majd ezt a filmet,
szóval legalább lelepleztük Manuelt.
Lehetnek még áldozatok, akikről nem is tudunk,
és biztos vagyok benne, hogy más is lesz,
aki felelősségre akarja majd vonni ezt az alakot.
Szeretném, ha lecsuknák.
Ha többé nem járkálna szabadon az utcán, és nem jelentene veszélyt a nőkre.
De ezt legfőképpen Gabby miatt akarom.
Ő nem…
Gabby sokat jelent nekem, és nem érdemli meg,
hogy újra és újra át kelljen ezt élnie.
Szeretném, ha végre felszabadulna,
mert amíg ez a tárgyalás tart, addig nem lehet szabad.
Manuel nemcsak Gabby,
de a többi lány életére és mentális egészségére is hatással volt.
Szóval már csak ezért is remélem, hogy győz az igazság, és…
hogy Manuelt felelősségre vonják, és kimondják, hogy egy ragadozó.
Akkor talán mi is lezárhatjuk végre magunkban ezt az ügyet.
Én elég szkeptikus vagyok,
ha nőknek kell igazságot szolgáltatni egy ilyen jellegű bűncselekményben.
De remélem, hogy ebből lesz valami.
Szerintem el fogják ítélni.
Igazából élete végéig börtönben lenne a helye.
Úgy gondolom, a legtöbb nő tisztában van azzal,
mennyire nehéz elérni, hogy egy ilyen ügyben elítéljék a tettest.
De remélem, legalább annyit elérünk, hogy mindenki megtudja, ki ez az ember,
mert megérdemli ez a szörnyeteg.
Nem félek, mert igazat mondok.
Itt neki kell félnie. És szerintem fél is.
Sajnos léteznek ilyen emberek, és ezt elég nehéz elfogadni.
Ha tudnánk, hány ilyen szörnyeteg járkál köztünk,
szerintem a legtöbben ki sem mozdulnánk otthonról.
Ne legyenek illúzióink, ne gondoljuk, hogy ilyesmi velünk nem történhet meg!
Sajnos több ilyen eset van, mint gondolnánk.
Remélem, hogy Manuelt felelősségre vonják,
mert mindaddig lesznek ilyen emberek, amíg a tetteiknek nincs következménye.
Valaminek változnia kell.
Azért vagyunk itt, mert nem félünk.
Egyáltalán nem vagy különleges.
Csak direkt olyanokra vadásztál, akik kiszolgáltatottak voltak,
és azt hitted, majd hallgatni fognak.
De tévedtél.
Azt hiszem, ő is tudja, hogy ennek itt a vége.
2025. FEBRUÁR 12.
KÉT HÉTTEL A TÁRGYALÁS UTÁN
GABRIELLE VEGA VIDEOHÍVÁS
ÚJSÁGÍRÓ
Szia!
Szia! Jó reggelt, Gabrielle!
Van egy sejtésem.
Van egy sejtésed? És mi az?
Megvan az ítélet?
- Igen. - Oké.
Bűnös.
MANUEL BLANCO VELÁT A BÍRÓSÁG HAT ÉV SZABADSÁGVESZTÉSRE ÍTÉLTE
A GABRIELLE VEGA ELLEN ELKÖVETETT SZEXUÁLIS BÁNTALMAZÁS MIATT
Felhívom apát.
A BÍRÓSÁG TOVÁBBI KÉT ÉS FÉL ÉV BÖRTÖNBÜNTETÉST SZABOTT KI
CARLY ÉS HAYLEY BÁNTALMAZÁSA MIATT
Már tudjuk!
Honnan?
Ana hívott minket.
Most tudtuk meg, mielőtt hívtál…
Gabby! Ez csodálatos! Sikerült!
Istenem!
El tudod hinni?
Nem.
MANUEL BLANCO NEM KÍVÁNT MEGSZÓLALNI A FILMBEN.
Ez fantasztikus!
Tudom.
Tényleg nem hiszem el.
Én sokkot kaptam. Nyilván bizakodtam, de most sokkot kaptam.
Én is.
TÖBB TUCAT NŐ VÁLLALTA A NYILVÁNOSSÁGOT,
ÉS MONDTA EL, HOGY MANUEL BLANCO ÁLDOZATA VOLT,
AMI GABRIELLE KIÁLLÁSÁNAK KÖSZÖNHETŐ.
Oké.
Igazából…
fogalmam sincs, hogy kezdjem.
Eddig a mai nap,
azaz 2025. február 12.
életem legjobb napja, amit sosem fogok elfelejteni.
Vidékre költözöm.
Veszek magamnak egy öszvért, és Gabbynek fogom hívni.
És minden nap, amikor ránézek arra az öszvérre,
eszembe fog jutni a makacsság, a szeretet és a kitartás ereje,
és hogy bármit elérhetünk az életben,
ha hűek maradunk önmagunkhoz.
És hogy rács mögé juttathatjuk a rosszfiúkat.
Ha engem kérdeztek, nincs is ennél jobb érzés.
MANUEL BLANCO VELA A LEGFELSŐBB BÍRÓSÁGHOZ FORDULT JOGORVOSLATÉRT
AZ ÍTÉLET NEM JOGERŐS